Antud töös oli korralikult välja toodud pealkiri ja autor. Teksti algul olid sõnastatud õpieesmärgid, vajalikeks eelteadmisteks oli mainitud vaid arvutioskust. Teksti lõpus olid viited ja soovituslik materjalide loetelu. Mahult jäi tekst lubatud piiridesse ja oli ilusasti struktureeitud. Samuti olid olemas küsimused ja materjal oli õigeaegselt  edastatud. Meeldis, et oli välja toodud fakte Viko arengust. Nende põhjal sai teada, millal see loodi ning kuhu praeguseks jõutud on. Samuti olid hästi välja toodud punktid, mida peaks arvestama Viko keskkonnas kursuse loomisel. Oleks ehk ise oodanud mingi võrdlust mingi teise õpikeskkonnaga, siis oleks ka ehk selgemini välja toodud Viko plussid ja miinused. Ettekanne ise oli hästi ülevaatlik, kuid oleks tore ikka olnud keskkonna endaga mingilgi määral tutvust teha, seda oleks võinud näidata. Kuid mingil  määral kompenseerisid seda kindlasti pildid. Väga kiirelt liiguti ühelt slaidilt teisele, kuid ehk see oli ka mingil määral seotud ajapuudusega. Slaidid olid ehk liialt tekstimahukad ja kujundus puudus, kuigi see viimane polnudki väga häiriv. Üldiselt tubli;)